صلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل وسلم وزد وبارك على الحبيب محمد وعلى ازواجه وامهات المؤمنين وعلى ذريته وال بيته انك حميد مجيد. بصوا يا رجالة اللي الواحد حاسس به اليومين دول
ان هو قرار واحد هو اللي واقف عليه مصيرك في الدنيا ومصيرك في القبر ومصيرك يوم القيامة. كل حاجة في حياتك واقفة على اختيار واحد في حياتك كل واحد فينا عامل بالظبط زي واحد واقف قدام اسانسيرين. اسانسير طالع واسانسير نازل والاتنين وقفوا قدامك. هتركب في ده هتفضل تطلع
طول ما انت فيها هتفضل تطلع. هتركب في ده هتفضل تنزل. طول ما انت فيها تفضل تنزل. غير ان انت لو فكرت اللي طالع ده طالع لفين واللي نازل ده نهايته ايه
هتبدأ تفكر قبل ما تختار لان يا جماعة الاسانسيرين دول اسانسير صحبة الطاعة او المكان الصح اللي حط نفسك في ايه والاسانسير التاني لأ اسانسير المكان الغلط اللي تحط نفسك فيه ده طالع وده نازل. على فكرة اوعى تفتكر ان الطاعة محتاجة مجهود اكتر من المعصية. الاتنين محتاجين مجهود والاتنين محتاجين
بهدلة. اوعى تفتكر ان الطائع متبهدل في حياته. واللي بيعصي ربنا مبسوط في حياته. ربنا سبحانه وتعالى بيقول لقد خلقنا الانسان ايه؟ في كبد. ما قالش لقد الكافر في كبد ولعل قد خلقنا المؤمن في كبد. الا قد خلقنا الانسان. يعني كله في كبد كله بكبد. كله بيعاني. وهي الدنيا دي كده. اوعى تفتكر ان فيه حد
في الدنيا تعباه. ان في حد في الدنيا مرتاح. بس اما تلاقي تعبك في طاعة الله افرح. افرح لان في ناس تعبها في سكك تانية خالص في ناس تعبها والعياذ بالله في واحد تعبان وشقي يمكن في الاخر اتقتل لانه كان عايز يعمل علاقة مع واحدة متجوزة اصلا وفي الاخر ممكن واحد راح في داهية لانه كان
يحاول يجيب تزكرة هيروين. ممكن واحد راح في داهية لانه انت مش متخيل فده اصلا سير طالع وده اصلا سير نازل. الاتنين اتفتحوا قدامك شكل اللي طالع شكله ممكن يبقى صعب شوية. يعني ممكن تلاقي مسلا ايه واحد بقى متدين كده وداخل عليك بقى ويقول لك يا عم تعال يا عم ما نصلي في الجامع
يا عم انت بتخنقني ليه ؟ كنت في على قهوة قريب كده. فبكلم الشباب على القهوة فواحد قال لي انا وصاحبي كنا واقفين في الشارع وبداية الليلة بقى وبداية الخارجة وكده. وبداية السهرة فجاء لنا واحد بقى وكنا ايه وقتها ساعة صلاة العشاء. فجاء لنا واحد
بعد صلاة العشاء والمغرب فجاء لنا واحد رجالة ونصلي في الجامع وبيت ربنا بيقول لي صاحبي اتأسر وعايز بقى ايه ؟ قال لي يلا ندخل نصلي في الجامع وندخل بيت
بيقول لي انا اتخنقت قلت له يا عم انت هتصدق الناس الخنيقة دي! يا عم انت ما لك بالناس دي! وما لك بالوشوش دي! وما لك بالصحن دي! بيقول المهم قعدت اتريق عليه لحد ما
صاحبي ايه لحد ما صاحبي ما صلاش وخرجنا بقى وكملنا طريقنا. بيقول بعدها باسبوع صاحبي ده مات. صاحبه اللي هو كان عايز يدخل يصلي والتاني فضل وراه. صاحبي ده بيقول انا دلوقتي يعني خدنا على جنب بقى بعد ما اتكلمت مع المجموعة اللي كانت على القهوة خدني على جنب قال لي دلوقتي انا عندي مرض نفسي غريب جدا وحكى لي مرض نفسي وعليكم السلام
وبركاته. حكى لي مرض نفسي صعب جدا يا جماعة. يعني الشاب ده عايش في عذاب اليم ليل نهار. والعياذ بالله الله يشفيه ويشفي كل مريض مسلم يا رب انت ممكن تلاقى فده واحد بالنسبة له هيفتح الاسانسير اللي طالع يقول لك يا عم انا ما لي بالناس الخنيقة اللي زي دي. وهتلاقي بقى واحدة بقى لابسة لك آآ خمار وواحدة لابسة لك نقاب
يا عم فين المنازر الحلوة اللي في الاسانسير التاني ؟ ما فيش حاجة تفتح النفس. عارف كان في ممسلة آآ من اشهر الممسلات بتوع الجيل اللي فات. الجيل اللي هو يعني ايه يعني منه ناس لسة عايشين وموجودين واخبارهم ليل نهار في الاعلام. من الممسلات اللي هو كان على طول
وحشة وبايخة وشمال وفسدت اجيال كاملة يعني الممسلة دي. ممسلة مشهورة جدا يعني. فطبعا هي ما عندهاش وقت يا تمسيل ليل نهار ليل نهار لأ بتمسل فيلم في لبنان لأ بتمسل فيلم في اوروبا لأ بتمسل فيلم مش عارف فين فبنتها عندها بنت فبنتها ودتها لاختها تتربى عندها
فالبنت متربية مع خالتها فجوز خالتها متدين. فبنتها يعني طالعة في جو نصلي وربنا وتقوى الله. فكل فترة بتقول كان البنت بتحكي البنت هي اللي بتحكي القصة اه اه بتقول كل فترة تيجي واحدة لبس شيك اوي وعاملة حاجات في نفسها غريبة وجايبة هدايا رهيبة وجايبة لي لبس من اوروبا
وجاية وتقوم ماشية تاني. فشوية مين دي ؟ قالوا لها دي ماما. اه دي ماما فبتقول بقى بعد ما كبرت البنت شوية بدأت تروح لها البيت بتاعها. فبتقول فوجئت ان اه
يشرب خمر في نهار رمضان. ومنزر البيت ومنزر السهرات ومنزر فبتقول انا مش متعودة على كده في بيت خالتي ومع جوز خالتي وخالتي فالدنيا بالنسبة لها بدأت الصدمة فبدأت تتخانق مع بتقول بقى اول مرة اتفرجت على فيلم لماما ما عرفت ان ماما ممسلة كبيرة. انا مش فاهمة الدنيا كلها حواليا ليه! بتقول لي اتفرجت على الفيلم اتصدمت
من العري لي فيه ومن الفساد اللي فيه. فبتقول بدأوا يصطدموا ببعض بقى في مرة مامتها كانت بتشرب خمرة في نهار رمضان. فقامتها قالت لها انا جايبة لك لبس من اوروبا. انا جايبة لك عربية
مرسيدس وانت لسة عيلة في سانوي انا معيشاك احسن عيشة. بسبب اللي انا باعمله ده. كل اللي اللي انت فيه ده بسبب ده. انت عايزاني اسيب ايه وانت بتقول لها يعني بعد فترة كده تحب افسحك فين ؟ في اي دولة من دول العالم؟ قالت لها نتفسح في دولة لسة ما رحناش قبل كده خالص. قالت لها ايه الدولة اللي ما فيش بلد في العالم
قالت لها نروح مكة. نعمل عمرة فمامتها وافقت وراحت عملت مع بنتها عمرة. فالبنت قررت تلبس الحجاب بقى في الوقت ده. وهي راجعة من العمرة فمامتها شايفاها اول مرة هي ده بقى الاسانسير اللي طالع بقى المنزر اللي جعز مامتها قالت لها ايه العمة اللي انت حطاها على راسك دي! انت عايزة الناس يقولوا عليها ام الحاجة
يعني امشي في كل حتة يقولوا علي ام الحاج اوي بالزبط كده بقى ليه كلهم الحاجة بقى هي اللي موجودة هنا. فالبنت فضلت يعني يعني اصطدام رهيب بمامتها لحد ما والدتها مامتها جالها يعني ورم في السدي. بس هو يعني حاجة بتستأصل فيها سافرت مع بنتها برة بقى ايه في اوروبا عشان استئصال وهي مرعوبة بقى خد القرار انها
سب وهسيب وهبقى حلوة وربنا المهم راحت لقت الموضوع بسيط وده كان مجرد حاجة غدة كده واتشالت رجعت للخمرة ورجعت لاسوأ مما كانت فبنتها اتخانق معها لحد امتى الضياع اللي انت فيه ولحد امتى الاستهتار اللي انت فيه. فوصلت لدرجة ان مامتها اول مرة تمد عليها ايدها وتلتاشر بالقلم. البنت سابت
البيت ونزلت بتقول وانا يعني في الحالة الصعبة دي لقت ساعتها صلاة الجماعة والامام بيقرأ قول الله اعلموا ان الله يحيي الارض بعد موتها. فبتقول حسيت الاية دي ربنا اللي باعتها لي ان ربنا قادر يحيي القلوب الميتة. البنت رجعت لمامتها وحضنتها ما هي الا ايام واحدة من الفنانات
التائبات وكل واحد بيعرف يوصل للمجتمع بتاعه. دعت مامتها لقاعدة كده بقى ايه وجايبين حد يتكلم عن ربنا ويتكلم عن الدار الاخرة ومامتها راحت اتأسرت جدا رجعت ليلتها. قالت لبنتها رجعوا على الفجر قالت لبنتها صلي الفجر به يا جماعة. فبنتها قالت تقرأ بقى ايات بقى الدار الاخرة بقى في في صلاة الفجر
تبكي بتقول بعد صلاة الفجر بتقول لها انا عايز اجيب كرباج واقتل نفسي به انا ايه الحقارة اللي انا فيها دي! انا ايه الضياع اللي انا عايشة فيه ده! انا حياة الاستهتار
اللي انا عايشة فيها دي مامتها اللي كانت بتشرب خمرة في نهار رمضان بقت امنية حياتها طبعا اتحجبت واعتزلت وهي من الفنانات المشهورات جدا اللي اعتزلوا امنية حياتها انها تموت وهي صايمة في نهار رمضان. ده امنية حياتها وبعد سنين ماتت فعلا وهي صايمة في نهار رمضان. فضل ومنة
لو ربنا رزقك حسن الخاتمة. سبحان الله العزيم هي هي اشمعنى يعني ربنا بيختار لها الموت في نهار رمضان ليه؟ وهي صايمة عن الشهوات. لان دي واحدة كانت شهوات الدنيا كلها قدامها
وكانت تقدر انها تعمل اي حاجة حرام وداست على الشهوات عشان ربنا. فربنا اصطفى لها الموضة دي. هتعرف تعيش صح هتموت صح. فانت بتفتح الاسانسير اللي فانت بتلاقي ناس لو انت بقى مقفول هتعمل زي الست دي لما تلاقي ايه العمة اللي على راسك دي انت هتبقى هتمشيني في الدنيا يقولوا علي ام الحاجة ياما ناس يا جماعة مش راضية
مش لانها مش عايزة طريق ربنا لانها مكسوفة انه يتريق عليها. مكسوفة ان حد يعلم عليها. مكسوفة من اصحابها وما فيش حد ما فيش حد هينفع حد يعني صاحبك ده ممكن يضيعك. هو ده بقى الاسانسير اللي نازل. اللي طالع هو الصاحب الصالح. اوعى اوعى يعني يعني تخيل كده انت المكان ده مش آآ
شباب المكان ده كله بنات زي القمر كده. تخيل كده هتخرج من غير ما يا اخي حتى تتعرف على واحدة. مش ممكن يعني اهو بالظبط كده بقى الصاحب الصالح ده اهم من اي بنت
زي القمر. انت الوقتي في صحبة صالحة وفي ناس ما شاء الله ربنا فاتح عليها في طريق ربنا. ما تخرجش الا لما تتعرف بجد. ما تخرجش الا لما تكلبش في طوق نجاة
بحق وحقيقي الاسانسير اللي نازل ممكن يبقى شكله حلو. ممكن يبقى شكله عامل سيدنا يوسف كده لما امرأة العزيز في الاخر ربنا بيقول وراودته التي هو في بيتها عن نفسه
وغلقت الابواب وقالت هيت لك. قال معاذ الله. وراه كل ده في الاخر لقت جبل جدار قدامها كده. قال معاذ الله. راودته روضان الناقة انها تفضل تروح وتيجي تتبختر. فهي قاعدة تلبس لبس حلو ومغري وقاعدة تتبختر قدامه بقى. انما انا انت مين اصلا مين قال ان انا بلبس عشانك اصلا؟ زي اي بنت دلوقتي
تلبس وتعمل في نفسها العجب. تيجي تكلمها انت عايزة تلفتي نزرة شباب ايه وقرف ايه اصلا! مين قال ان انا عايزة كده! انا عايز ابقى جميلة لنفسي راودته رايحة جاية بقى ايه
تمختر كده عشان تخطف عينه عينه ما بتتخطفش. التي هو في بيتها المصيبة انك تبقى حاطط نفسك قصاد الفتنة وتقول هو انا بقع ليه طبقتها على انك انت حاطط نفسك في في واحد وقع في باكابورت بيقول لك هو انا اتوسخت ليه ؟ امال انت عايز جوة الباكابورت تطلع متبرفن وآآ والبرفان بيفوح منك
ما انت هتطلع الدنيا كلها بايظة. بالتأكيد انت حاطط نفسك في المكان الغلط. متوقع ان ايه اللي هيحصل يعني؟ التي هو في بيتها. انت طالب بتاخد درس كله اختلاط. انت
آآ طالب في الجامعة واقف في ساحة الجامعة على ارصفة الجامعة كل حاجة. ده انت واحد قاعد قدام السوشيال ميديا. ربنا بيقول اوتوا البيوت من ابوابها. السوشيال ميديا دي شبابيك
مش ابواب. خمسين شباك من الفيس توصل لهم لوحدك كلمها. خمسين شباك من الواتس خمسين شباك من الانستا. خمسين شباك من الماسنجر. خمسين شباك انت عندك شبابيك كتير اوي ففي ناس اللي عايز يوصل من شبابيك الحرام عنده عنده فرصة. طب انت ايه اللي مقعدك في جو الفتنة ده
ايه اللي مقعدك فراودته التي وفي بيتها عن نفسه؟ عن نفسي بدأ الكلام بقى اللي يمس النفسية. لأ بدأ الكلام بقى اللي هو ايه ما قالتلوش بحبك ولا حاجة. بس الكلام اللي هو ايه
ان انت يعني ايه عارف يعني يقول لك انا انا حاسس انها جسمي يعني فيه ايه! هي بتقول لي كده ليه! كلام بيخاطب النفوس بقى! هو انت انت كنت فين امبارح
انا قلقت عليك اوي. انا انا انا خفت احسن يكون حصل لك حاجة. انا انا مش قصدي حاجة. ده صحوبية بريئة وعادية مش قصدي حاجة. بس الكلام بقى اللي بايه
اللي بيضغط في الناس اللي هو التلميح بقى. يعني كان الاول ما فيش تلميح شكل وخلاص. واحدة رايحة جاية شوية بقت تلميح. الكلام النفسي بقى اللي اللي يأسر في النفسية. شوية
وغلقت الابواب زي الوقت كده. انا ما عنديش سكة ان انا اوصل لحلال منها. انما سكك الحرام بلا تمن. الحرام بقى متاح بلا تمن. وغلقت الابواب وقالت هيت لك. هيت لك ده بقى اللي هو التصريح. ما عدش تلميح. يعني ايه هيت لك؟ هيت لك. يعني عشان خاطرك انت لاك دي اللام دي بيسموها لام التبيين. يعني
يعني يا اللي مش فاهم افهم. يعني يا اللي ما كانتش باينة عندك انا هاقولها لك. انا كل اللي انا كنت باعمله ده عشانك انت. انا انا عايزاك في حياتي. انا مش هاقدر اعيش من غيرك. انا كل حاجة كنت باعملها كنت باعملها عشان تاخد بالك مني. وانت مش واخد بالك. اهي دي لك
دي اللي هي لام التبيين بقى. انتقلت من من التصريح للترميح. وقالت هيت لك. قال معاذ الله انه ربي احسن مسوي دينه. ورجعه واخلاقه رجعته. دينه رجعه خايف من ربنا سبحانه وتعالى. واخلاقه رجعته يعني ما ديه مرات واحد ودي بنت واحد ودي اخت واحد. انا
ازاي يبقى انسان ما عندوش مروءة ولا عندي دم ما هو سلف ودين وبيترد من عرضك. لما باقابل شاب آآ في شارع ضلمة كده وقاعد مع بنته قاعدين يضحكوا ويتكلموا ويمسك ايديها
بدخل اكلمه اقول له يا حبيبي انت هو خد بالك من مراتك اللي انت عارف انك انت مش هتتجوز دي. وانت عارف انك انت دي مش سكة الجواز اصلا. انت مراتك بقى اللي هتتجوزها بعد عشر سنين
قاعدة في شارع جنبك بينك وبينها شارعين وقاعدة مع شاب زيك. وبيقول لها نفس الكلام في التليفون وبيسهر مع نفس السيارات على التليفون وبيمسك ايديها نفس المسكة يقول لي ليه طب وانا اقول له يا حبيبي ما هو سلف ودين وهيترد من عرضك. السلف اللي انت بتاخده من عرض الناس ده ما بيتردش من فلوسك. ولا بيترد ده بيترد من عرضك ومن شرفك
فاللي انت ما تحبش انه يتعامل مع بنات ما يتعامل مع بناتك ولا مع مراتك. ما تعاملوش مع بنات الناس ولا مع ولا مع مراتات الناس ولا ولا مع اي واحدة هي هي عرض راجل تاني. فالاسانسير اللي نازل ده آآ آآ قصة الصحبة يا جماعة هو انا مصاحب مين ؟ ما انساش مرة آآ هو ده اكتر مرة
كنت هموت فيها في حياتي فعلا فيما اعلم يعني يعني كخطر زاهر دي اكتر مرة كنت هاموت فيها كنت تقريبا في بحر راس البر. او جمصة ما اناش عارف بقى هو بحر من البحر
يعني كده وانا ما بعرفش اعوم. فانا آآ طبعا اللي ما بيعرفش يعوم زيي كده واخد باله ان هو طول كل ما بيدخل في الماية لازم يطمن ان ايه ان تحت رجله ارض. لازم تفضل
احترق لك قرض تبقى مزاجك عال. امتى الواحد بيبدأ يغرق وامتى يبدأ يخبط وامتى يبدأ يصرخ اول ما ييجي يحط رجله على الارض ما يلاقيش ارض يبدأ يتشنج بقى وغالبا الغرق بيحصل في اللحزة دي. وغالبا لما واحد بييجي ينقزه في اللحزة دي بيقوم شاده معه مغرقه اصلا قبله. فبتبقى لحزة خطيرة جدا. فانا طبعا قاعد على
احط رجلي ومش عايز ادخل. فلقيت اتنين شباب كده عيال حلوة. عيال كده عضلات كده وفي البحر جنبي. فقالوا لي ما تخافش يا شيخ. احنا معك ما تقلقش قلت لهم يعني اعوم قالوا لي عوم ما تخافش احنا معك. فانا طبعا اطمنت اتنين عيال حلوة كده وجنب بعض والله يا رجالة فقمت داخل يعني ما انا خلاص بقى ما استمتع بالمية
بقى فدخلت جوة في لحظة من اللحظات بحط رجلي على الارض ما لقتش ارض. ما لقيتش ارض وانا ما باعرفش اعوم. وآآ يعني ايه العمر مش معزقة انا خفت وبجد خفت بجد بس مكسوف ان انا يعني ايه مكسوف ان انا اصرخ اقول الحقوني يعني مكسوف من ربنا مش مكسوف من الناس يعني ايه يعني لما تقع في زنقة
استغيس بالله الاول فانا انا في موقف عايز اقول للي قريبين مني حد ينجدني يا جماعة لوجه الله. لان انا خلاص ابدأ اتسحب. فالاتنين دول بيني بينهم مترين كده او تلات تنتار. حاجة قريبة جدا مني يعني. فباقول لهم يا شباب انا باغرق. انا ما عادش تحت رجل ارض والله العظيم. والله العزيم انا لا ابالغ
ردوا علي في نفس اللحظة قالوا لي احنا ما بنعرفش نعوم والله العزيم بص وبكل برود. يعني عارف ما بنعرفش نعوم بس هنادي لك حد وما ليش دعوة يا عم اخف
اعمل اللي انت عايز تعمله انا اعمل لك ايه يعني؟ يا عم ده انت اللي سخنتني ادخل. ما اعرفش كملوا عادي زي ما هم في حياتهم. انا طبعا واقف في الموقف ده. انا مش عارف اعمل
ايه؟ يعني انا لو اتربكت يعني ممكن اغرق. المهم بقى يعني قمت آآ يعني شايل نفسي يعني رامي نفسي كده بصدري على الماية وغمضت عيني وقعدت اضرب بايدي ورجلي بعزم قوتي بقى الخمسة في المية اللي انا فاهمهم السباحة. لقيت نفسي
بحط رجلي الايد تحت رجل الارض طبعا خرجت لا بصيت لهم ولا كلمتهم اصل انا لو انا لو شفتهم كده اعمل فيهم حاجة. انا انا كنت هموت بجد بسبب ان واحد واحد. صاحبك ده ممكن يضيعك
ما تستقلش واللي صاحبك ممكن يعمله فيك. فيه ناس بتدمر حياة اصحابها انت متهيأ لك ده صاحبي وحبيبي والله ما هينفعك. والله العظيم لو وداك في داهية او في القبر ولا في الدنيا ولا في اي حاجة ولا هينفعك اصلا. انت فاكرك ان صاحبك
تأسيره عليك ان هو آآ يعني يعني انت تتخيل تأسير صاحبك عليك ايه. شف النبي عليه الصلاة والسلام بيقول حديس خطير جدا. حديس سابت عن النبي عليه الصلاة والسلام حديس صحيح. يقول عليه الصلاة والسلام المرء المرء ده من المروءة. يعني بني ادم جدع يعني بني ادم عنده شهامة وعنده اخلاق. يعني الراجل اللي النبي
اتكلم عنه ده مش راجل وحش اصلا. ده هو راجل حلو. بس يشوف صاحبه ممكن يعمل ايه. بيقول لك المرء على دين خليله. خليله ده اللي هو صاحبه لأ خليله ده اللي تخلله حياة بعض. يعني يقول لك داخلين في دم بعض. اللي هو من الاخر كده بتعابيرنا الوقتي اقرب خمسة لك في الدنيا
اللي هم انا تيمك. اللي يعرفوا يدخلوا حياتك في اي لحزة. اللي ممكن يتصل بك على التليفون الساعة اتنين بالليل. اللي ممكن يفوت عليك ويسفر لك من تحت آآ ساعة واحدة بالليل. عادي
في واحد تاني تقول له يا جدع ايه يا جدع! انت ما عندكش دم يا جدع! هو حد يفوت على حد دلوقتي! لا لا ده بقى اللي ممكن يدخل ويتخلل حياتك في اي لحظة. فالنبي بيقول لك ده هو سبب نجاح
او فشلك. ده هو سبب سعادتك او تعاستك. المرء على دين خليله. يعني اقرب خمسة لك هم اللي بيخلوك ناجح او بيخلوك فاشل اقرب خمسة لك هم اللي بيخلوك متدين او بيخلوك ما فيش كبيرة من الكبائر ما بتعملهاش. اقرب خمسة لك هم اللي بيطلعوك لقدام او بيضيعوك
ويرجعوك لورا. النبي بيقول لك خد بالك من خليلك ده بالزات. عشان كده في القرآن آآ يا ويلتى ليتني لم اتخز فلانا ايه؟ خليلة مش صاحبة القصة مش في الاصحاب. علاقة هاند باي دي ما بتضيعكش. ممكن يكون واحد مش كويس بس واد زريف وزوق وكده هاي اند باي. سلام عليكم. انما اللي
اللي تتكسف انك تقول له لأ اللي ممكن تضيع معه ليلة للفجر. وانت مكسوف انك تقول له حاجة. اللي اللي ممكن يوديك في راية وانت مكسوف انك تقول له حاجة
هو دي اخطر علاقة في حياتك. فالنبي صلى الله عليه وسلم قال لك معناها ايه؟ المرء على دين خليله فلينظر النظر غير البصر. النظر ده اللي هو تشغيل الدماغ. اللي هو
كده واقعد اشغل دماغي وانا ببص لك فلينظر شغل دماغك. اعقلها. ما تدخلش واحد الخط الاحمر في حياتك. ما تدخلش واحد مساحة المخلة ديت الانتمة. ما تدخلش في الانتباه وانت ما درستوش. وانت ما فتحتش معمل تحاليل في دماغك تشوف ده بيطلعك لقدام ولا بيرجعك لورا. ده هيوديك في حفرة في النار في القبر ولا الاسانسير اللي ده راكبه
نازل جهنم ولا طالع فردوس اعلى. فلينظر احدكم احدكم يعني ايه ؟ انت لوحدك. اوعى حد يضغط عليك. ما فيش حد ربنا ما فرضش عليك صحبية حد ربنا ما فرضش عليك حاجة. فكر باستقلالية. ما تبقاش امعة. ما تبقاش ماشي ورا واحد يوديك في داهية وخلاص. دين ودنيا. وعلى فكرة اللي بيضيع دين بيضيع دنيا. واللي
اللي بيساعد دين بيساعد دنيا. يعني فانت فلينظر احدكم لوحدك. وانت وانت بتفكر معنا وما فيش حد مأسر عليك ولا فلينزر احدكم من يخالل. انت مين اللي بتدخله انت ما في حياتك مين اللي مين شلتك؟ مين اقرب ناس لك؟ يا ابني انت ممكن تصاحب
واحد ناجح في الدين يخلي صلاة الفجر دي اسهل حاجة عليك في حياتك. وصلاة الجماعة وحفظ القرآن اسهل حاجة عليك في حاجة. وممكن تصاحب واحد يخلي الصلاة دي اكأب حاجة عليك في حياتك واخنق حاجة عليك في حياتك. ممكن تصعب واحد يخليك تشوف مصلحتك. يقول لك يا عم فلان ياد ده ده ما يتصاحبوش فلان يا رجالة. ليه؟ يا عم
بتاع مصلحته يا هادي الخيبة. يا عم صاحبه عشان يفهمك مصلحتك. يا عم صاحب بتاع مصلحته في دنيا غير بتاع مصلحته دين ودين ودنيا. بتاع مصلحته في الدين اللي هو فاهم مصلحة الدنيا والاخرة. ده لما تصاحبه هيخليك تفهم مصلحتك
انما انا ما اصاحبش بتاع مصلحته امال بتصاحب بتاع مين ؟ اللي ما علوش في حاجة! ده انت بتصاحب اللي بيضيعك بقى ده انت بتختار اللي بيضيع. انت بتختار اللي مستعد تسفر له الساعة اتنين بالليل
ايه اللي ينزل لك ده! ده كده انت لا. صاحب صاحب اللي يزقك لقدام في علاقتك بالله سبحانه وتعالى. هو هو كل حاجة في حياتك طبطب على الاختيار ده. بس كل ما سيحدس في حياتك بناء على الاختيار ده. هتركب الاسانسير ده ولا هتركب الاسانسير ده ؟ خد بالك عارفين
الاسانسيرات يا رجالة حاسس الاسانسيرات دي بفرم. يعني تخيل انت في دور مسلا آآ حداشر وجاي تنزل تنزل في الاسانسير. فواحد قال لك خد بالك آآ آآ الاسانسير ده وقع ميت مرة. مرة وقع ببنت شابة آآ قطعها حتتين. ومرة وقع براجل جاب له كسر في العمود الفقري. وملأه برة وقع بشاب
شلل مدى الحياة. ومرة وقع تركب في الاسانسير ده اوعى يا ابني الاسانسير اللي نازل ده يوديك في داهية. فبالزبط كده انت قدام اسانسيرين اسانسير ياما عمل مصايب باللي ركبوه واسانسير تاني بر نجاة. تختار مين ؟ هتركب في الاسانسير الصح اللي هياخدك لفوق وهتفضل تطلع دنيا ودين
واخرى هتعيش حياتك كلها حياة جميلة وحياة صح هتركب في الاسانسير اللي نازل حياتك كلها تبقى نكد وهتبقى غم و هتبقى هم دنيا وقبر واخرة. كله هيوان باكيدج هي شيلة واحدة على بعضها. هي حزمة واحدة على بعضها. فانت بتركب هنا
ولا انت بتركب هنا لازم البني ادم يحسبها رجالة. اوعى تفتكر اه انا والله لأ لأ انا ممكن اصاحب ناس لزيزة وحلوة بس ايه هم يعني ما بيصلوش بس. بس مش اكتر من كده. انت عارف لما واحدة تبعت مسلا لحد من الدعاء تقول له انا متقدم لي شاب وحلو جدا وعارف ربنا
جدا هو بس ما بيصليش يعني ساعات يشرب كده يعني انت انت بس ما بيصليش بس ما بيصليش يعني طب وبعد كده في ايه بعد كده اصلا ده اللي ما اللي بيفوت عليه صلاة الفجر اشد عند ربنا من اللي بيشرب خمرة واشد عند ربنا من اللي بيزني وعليك
الله وبركاته. واشد عند ربنا من اللي بيسرق ترك الصلاة اشد عند ربنا من الكبائر دي كلها. اصلا. فوالله هو متدين وعارف ربنا بس ما بيصليش بس بالزبط كده بقى انا دلوقتي يقول لك انا مصاحب انا اصاحبي هم ما بيصلوش خدوا بايدين بعض لربنا. انما انت محتاج صاحب صالح. انا مش باقول لك يا عم
شيل صاحبك من حياتك وابعد عنه. واعمل له بلوك على على السوشيال ميديا واشتم رقم انا باقول لك صاحب حد حلو. يشد ويشد اللي وراك لطريق ربنا سبحانه وتعالى. هي العربية الواقفة لما بتكون خلاص عربية عطلت بيربطوها في عربية ماشية. اربط نفسك في عربية ماشية لحد ما المكنة
تدور وتلاقي نفسك في طريق ربنا بسهولة. آآ طب انا والله انا انا كويس وبحافظ على نفسي وما بقعش هو الصحبة بتاعتي صعبة شوية بس انا محافظ على نفسي وسطهم. انت عارف اكتر منزر يضحك في الدنيا الكويس اللي مصاحب ناس مش كويسة
عارف ليه ؟ ده عامل بالزبط زي آآ اما بتروح مول من المولات بتاعة القاهرة او لو رحت عمرة بقى وطالع مول من المولات اللي حوالين الحرم بيبقى فيه سلالم كهربية
وسلالم نازلة. فتخيل السلم الكهربي اللي نازل. واحد بقى صمم يطلع عليه تخيل بقى وقعد يجري ويموت نفسه والسلم نازل اصلا كل اللي بيجريه لفوق السلم بيرجعه له تاني لتحت
فده احسن اداء ممكن يعمله في حياته انه يفضل صفر. ده احسن اداء. ده السلم لو ما جابوش ورا وده الاصل هيفضل صفر. زي بالزبط واحد بيجري الجامع اهو واحد قعد يجري على الجامع يجري على الجامع بس هو راكب سفينة واخداه عكس اتجاه الجامع. فهو موت نفسه بس هو في النهاية ده ده حتى مش محصل صفر. ما تيجي
ده فيه بقى صحابنا وهنتقابل في شقة ومش عارف جايبين ايه لأ استغفر الله العزيم. آآ طب ما تيجي بقى ده فيه طلعة وفيه سهرة وفيه لأ استغفر الله العزيم
طب فيه واحدة استغفر الله العظيم عارف السبع شنبات ده اللي عامل بطل وبيقول لأ ده في الاخر ايه صفر في الاخر صفر ما هو لأ للزنا ولأ للكزا ولأ للمخدرات ولأ انما حقيقة ومخطاش خطوة حلوة لقدام الله يعني انا كده هبقى صفر لأ مفيش حد بيبقى صفر مفيش حد واقف مكانو الله سبحانه وتعالى
ولقد علمنا المستقدمين منكم اللي بيطلع اللي قدامه بيقرب من ربنا ولقد علمنا المستأخرين. اللي بيرجع لورا طب يا رب فيه واحد تالت انت ما اتكلمتش عنه اللي واقف في النص
يا رب ما فيش حد واقف في النص. هو يا بيطلع لقدام يا بيرجع لورا. الله! طب انا ما برجعش طب انا ما بطلعش لقدام. يبقى بترجع لورا. انا واقف في مكاني. ما فيش حاجة اسمها واقف في مكانك. اللي هو
ما بتطلعش لقدام يبقى بترجع لورا. لازم تاخد بالك لازم تاخد بالك. عشان كده ايه اول مكسب بيكسبه اللي بيركب في الاسانسير اللي طالع. اللي بيصاحب الصحبة الصالحة. اللي بيحط نفسه في المكان الصح. اللي بيرضى يركب الاسانسير ده
اول مكسب بيكسبه هو الدنيا اول مكسب بيكسبوا هو الدنيا القصر الدنيوي للطاعة. آآ اثر آآ كان بيسميه آآ شيخ الاسلام ابن تيمية حديث اسرائيلي. يعني ايه؟ اثر من اثار بني اسرائيل
فكان بيستشهد به ابن تيمية الاثر بيقول آآ آآ يا ابن ادم يا ابن ادم لا تطلب غيري وانا لك فاهم الكلمة؟ عارف يعني ايه وانا لك؟ عارف لما واحد يقول لك انت مصاحبهم وسايبني؟ ده انا اللي لك
انا اللي باقي لك. انا اللي هاقف معك ساعة الجد. يا ابن ادم لا تطلب غيري. ما تسبنيش عشان غيري. وانا لك فان طلبتني وجدتني. ربنا بيوعدك. لو وقفت على بابي هتلاقيني معك. هتلاقيني سند لك في حياتك. هتلاقيني سند لك في مستقبلك
هتلاقيني مرشد لك في اختياراتك. هتلاقيني حافز لك لما بتعمل حاجة غلط. او تتعرض لخطر فان طلبتني وجدتني وان فوتني فتك. هتسيبني هسيبك هو انت اه انت اعز من ربنا واكرم من ربنا سبحانه وتعالى. وان فوتني فوتك هتسيبني هسيبك. ما تجيش تسأل بعد كده وربنا سايبني ليه؟ ما انت سايبه. هو
اعرض عني ليه؟ طب اعرض عنه. فربنا بيقول لك انا اله عزيز. وان فتني فتك. وفاتك الخير كله وفاتك الخير كله. كل ما اوعى اللي اللي هيعتقد جوة قلبه ان فيه خير برة طريق ربنا ده شاكك في ربنا
ده عنده خلل في العقيدة اوعى تصدق ان فيه خير برة طريق ربنا. وان فتني فتك وفاتك الخير كله. ما فيش غير في طريقي يا ابن ادم خلقتك للعبادة فلا تلعب
انا مش جايبك كده تلعب. تخيل واحد سافر عقد العمل في الامارات. فانت شغال هناك فايوه يا عم وجيت بقى ومش هقول لك بص ده انا جاي. بص ده هو العقد سنة واحدة
العقد سنتين وانا راجع ابويا عايز يعمل عملية وامي عيني عندها مرض وعايزة روشتة علاج قد كدهو كل شهر ومراتي الغلبانة داهية اتلطمت في الحياة وعندي عيل في سانوية عامة وعايز دروس رايح السنة الجاية سانوية عامة واحنا ساكنين اصلا
عند الناس ده انا عايز بقى ابني اجيب حتة ارض انا كل ده سواء كانت انا السنة ولا السنتين اللي انا قاعدهم في الخليج دول فرصة عمري كله. فانا عايز الحق فرصة
كله فانت قلت له خلاص يا عم ايه آآ خد بالك انت ما تعرفش ورقة الامتحان بتاعتك هتتشد امتى؟ كنت لسة واقف على قبر من يومين كده قبر آآ آآ
يعني بنت صغيرة الله يرحمها الله يغفر لها ويرحمها. بنت صغيرة يعني في آآ في تانية اعدادي تقريبا. فانا واقف على القبر انا يعني انا كل اللي في تفكيري يعني بعد الجنازة آآ يعني البنت دي ممكن تكون بلغت وممكن تكون ما بلغتش. ولو بلغت هتبقى بلغت بقى لها شهرين تلاتة اربعة مسلا يعني. يا حبيبتي صغيرة خالص يعني
يعني هو ممكن واحد ورقة الامتحان بتاعته تتشد بعد شهرين من البلوغ. يعني هو مش مش اللي هي ورقته هتتشد ورقة الملك اليمين وملك الشمال. هتتشد انت عندك ستين سنة بعد تلاتين اربعين سنة! هو ممكن واحد ورقته تتشد في اليوم اللي بلغ فيه اصلا! انت ممكن ورقتك تتشد في اي لحظة! يعني اولى لك فاولى اولى يعني
يعني عارف لما واحد يتقال له نهايتك قربت؟ اه النهاية قربت انت انت فاكر انها طويلة ليه؟ انت ممكن في اي لحظة تقابل ربنا سبحانه وتعالى. كل شويه موت فجأة كل شوية موت فجأة كل شوية لسة على جنازة مجموعة من الشباب. آآ كنت رائح جنازة تانية ولقيت الشباب بيقولوا لي تعال يعني ادعي لصاحبها
على قبره احنا ده تالت واحد صاحبنا يموت في تمانية واربعين ساعة. تالت شاب يموت. النهاردة لسة مكلميني في قرية جنبنا بيقولوا لي كل يوم في القرية دي يموت شاب من الشباب
فقالوا لي النهاردة بقى بنت عندها سبعتاشر سنة ماتت يعني يعني سبحان الله العظيم كل يوم يموت شاب من الشباب. فانت ما تتخيلش ان انت انت دلوقتي ممكن النهاردة على السطح معنا وفي القعدة دي معنا انت ممكن
بكرة ما انتاش في العالم ده اصلا والله العزيم يا جماعة ممكن ما انتاش في الدنيا دي اصلا. ولا عاد لك علاقة بها اصلا. ومن ورائهم برزخ الى يوم يبعثون. هتقعد في مكان كده ستة سبع تلاف سنة. لحد ما
يا ميوم اسمه البرزخ. انا مش عامل حسابي ما فيش حاجة اسمها مش عامل حسابي. انت في لجنة امتحان. يا ابن ادم خلقتك للعبادة فلا تلعب. انت بتلعب فين انت جاي في لجنة امتحان تلعب
هو امال انا خالقك ليه! انت فاكرني هو انا خالقك تلعب زي بالزبط اللي سافر عقد العمل! قدامي سنتين احل مشاكل مراتي وعيالي! واجهز بنتي! والو الحالة اللي في سانوية عامة اجيب له فلوس دروسه. والولا اللي اتخرج اعرف آآ آآ اجيب ارض وابني بيت وابويا العيان اعرف اعمل له العملية. فهو دي فرصة. تخيل بقى انت
خرجت تاني يوم لقيت الباشا خارج رايح فين ده في مباراة كورة رايحة احضرها. مباراة عالمية مباراة كورة يا عم سيبو يوم اول يوم جاي تاني يوم لقيته لابس لبس رياضي فيه ايه! لأ ده انا بقى رايح ايه العب رياضة وعندي ماتش كورة بالليل هالعبه بقى. انت مجنون يا ابني! تالت يوم رايح فين! ده انا عندي بقى قاعدة مع
اتعرفت على شلة زي العسل هل زي العسل؟ هنتقابل على الكافيه النهاردة بقى ورابع يوم لقيته بقى حاطط شنطة على ضهره كده زي بتاع فيه ايه يا جدع قال لك ده احنا طالعين على البر بقى. وهنشوي وهتبقى ليلة. لا لا الله! بالله عليك انت انطباعك عنه ايه؟ ده ولا اهبل
انت مجنون ده انت بتضيع نفسك يا ابني انت يا ابني يا ابني هي سنة ولا سنتين. وعلى فكرة عقد العمل ده مش مدته سنة ولا سنتين. عقد العمل اللي انت جيته في الدنيا ده ها
العمل اللي انت جاي تشتغله عند ربنا في العبادة ده ده ما لوش مدة. كل عقود العمل يقول لك سنة سنتين آآ هنجربك تلات شهور وبعد كده نشوف نمد العقد ولا لأ. آآ عقد
سانوي وبيتجدد كل شهر عشرة عقد اربع سنين عقد مفتوح. العقد بتاعنا مع الله هنا عقد بلا مدة. انت ممكن يكون عقد العمل بتاعك يخلص بكرا ممكن يكون عاد العمل بتاعك هيخلص الليلة
ممكن بعد بكرة خلاص خلصت يا ابني الحق! انت بتقضي عمرك هنا في ايه! انت جاي فرصتك الوحيدة انك تحصل رأس مال تحن شكلك رأس مال بتاع الحسنات يا ابن ادم خلقتك للعبادة فلا تلعب. يا ابن ادم ان رضيت بما قسمته لك ارحت قلبك
مش قرحت بدنك. الدنيا ما فيش فيها راحة بدنك. كده كده تشتغل وكده كده تسترجل. وكده كده لازم تبقى راجل دين ودنيا. وتبقى راجل في رزقك وتبقى راجل آآ في كل
كل حاجة في حياتك. انما من جوة هتبقى مرتاح. وان لم ترضى بما قسمته لك. فوعزتي وجلالي لاسلطن عليك الدنيا كلمة لو حد فهمها وجاء له سكتة قلبية مش قليل عليها. لاسلطن عليك الايه؟ عارف يعني ايه لو اسلطن عليك الدنيا؟ هتلاقي
كل حاجة بقت ضدك لاسلطن عليك الدنيا. مش هاسلط عليك عيالك مش هاسلط عليك اصحابك يقعدوا يجرجروك لحد ما يودوك في ستين داهية. مش هاسلط عليك بنت اتكلمت معها في علاقة حرام. تفضل تستنزفك وتضيع لك
شبابك لحد ما تخرب لك حياتك. مش هاسلط عليك مدير شغل زالم. مش هاسلط عليك مجتمع ما هوش حاسس بك ولا داري بك. مش مش عليك انا هسلط عليك الدنيا باللي فيها. الدنيا كلها تبقى ضدك. هتبقى بني ادم عايش ضد التيار
لو وان لم ترض بما قسمته لك الا وان لم ترضى بما قسمته لك لاسلطن عليك الدنيا ترقد فيها ترقد يعني اللي شغال بايديك وسنانك ترقد فكرقد الوحوش في البرية
التوحش الواد يقول لك الواد اللي دبح البت على باب الجامعة. هو وحش ده ولا بني ادم. اللي اللي سيحت جوزها بمواد كيماوية في البانيو بتاع الحمام. يخرب بيتها. هي دي
ست ولا بني ادم؟ اللي اللي عملت باسطة قدام البلكونة بتاعتها وموتت جوزها ودفنته جوة الباستا وبنت عليه وقعدت خمس سنين تقعد في البلكونة كل يوم تتفرج على الغروب فوق جوزها وما حدش عارف ان هو مات اصلا ولا راح فين. وبلغت انه اختفى دي اللي راح واحدة
واحدة وهربت معه من جوزها وبعد كده لما حب يخلص منها قام مبلغ فيها ولا قال لها لأ تموتي عيالك ولا تموتي جوزك كتير جدا قصص كتير هو هو ايه التوحش اللي حصل للناس اللي ربنا بيقولوا اقف التحش ده كله بسبب ايه
عدم الرضا وان لم ترض بما قسمته لك ها لاسلطن فوعزتي وجلالي لاسلط وعزتي ربنا عزيز. هو مش جايبك هنا عشان تلعب بتستهين به يعني يعني ايه يعني اه اصل انا اما اموت يا عم هيجي لي ملكين هايل تشوني على منكر يقول لي ما عدتش تعمل كده تاني. يلا اجري على الجنة والله العزيم. هو ربنا ارحم الراحمين بس آآ
الموضوع مش لعبة. وعزتي وجلالي لاسلطن عليك الدنيا. ترقد فيها كرقد الوحوش في البرية. هتلاقي الناس كلها بقت وحوش الناس توحشت ما عادش حد بيرحم حد. ليه ؟ لان ما فيش رضا. ولا ينالك منها الا ما قسمته لك. ومش هتاخد حاجة زيادة
هتعيش حياة كلها ضنك. وهم وغم ومش هتاخد حاجة زيادة. ولا ينالك منها الا ما قسمته لك. وكنت عندي مزموما وهتبقى خسارة الدنيا وخسارة اخرة والعياذ بالله. يا ابن ادم
خلقت السماوات السبع والاراضين السبع ولم اعي بخلقهن. افيعيني رغيي فخبز اسوقه لك بلا تعب انت مش مصدق! يعني بص في السما كده اللي خلق دي! بص في الكون! بص في في الحقول والمزارع والفواكه! بص في جسمك وسمعك وبصرك
اللي خلق كل ده ما يقدرش يجيب لك آآ اكلك آآ كل يوم انت اللي عنده ملك السماوات والارض ما يعرفش يجيب لك شقة مية وخمسين متر تقريبا اللي عنده الدنيا دي واللي فيها ما يقدرش يديك. يا ابن ادم خلقت السماوات السبع والاراضين السبع ولم اعي بخلقهن. افيعيني
رغيف خبز اسوقه لك. اسمع بقى بلا تعفد. بلا تعب ربنا بيوعدك. لو انت عبدته انك انت هتبقى بتشتغل في الدنيا زيك زي غيرك ما الدنيا دي سنتها لازم كله بيشتغل دين ودنيا. لازم بتشتغل. اه بس هتبقى مرتاح من جوة
بس هتبقى راضي من جوة. بس هتبقى هادي من جوة. اللي بيشرب مخدرات بيشرب مخدرات ليه؟ عشان يسكت ده ويسكت ده. لان هنا نار وهنا نار هينتحر في الاخر طب ما انتحرش اعمل ايه ؟ آآ اسكن ده واسكن ده بايه ؟ ادخل صلي في الجامع. خلاص نفسيتك بتستغيس. مش قادر عارفين اللي عنده اللي جا له التهاب في الزائدة الدهون
نسأل الله العفو والعافية. نسأل الله العفو والعافية. فقام واخد حباية مسكن. حباية المسكن سكنت الالم شوية على ما الزايدة انفجرت بعد شوية الالم بقى رهيب. اه بالزبط كده نفسيتك فيها. الزايدة الدودية بتاعة نفسيتك فيها التهاب. فبتسرخ الاكتئاب هنا والاكتئاب هنا شغال
آآ المفروض بتقول لك بتقول لك الحقني بركعتين الحقني بفتحة مصحف الحقني بقعدة مع ناس صالحين نزكر ربنا مع بعض الحقني بحضور درس. الحقني الحقني بصلاة فجر في جامع. الحقني بركعتين قبل الفجر
الحقني بحاجة. اه انت بقى هاخد مسكن. المسكن ايه؟ نزلة مع صاحبي فلان. هكلم فلانة على الفيس ولا مكالمة عروض فودافون المجانية طول الليل انت واخد المسكن فجأة نفسيتك هتتفجر منك. في الاخر يروح فين؟ مخدرات بقى هاعمل ايه؟ طب يا ابني
طب ما كان فيه علاج لك. انت ايه اللي دخلك في دي ؟ فربنا بيقول لك بلا تعب. افيعيني رغيف خبز اسوقه لك؟ بلا تعب مش هسيبك تشقى في الدنيا. هتشتغل زيك زي غيرك. بس مش هسيبك تشقى. طب احنا شقيانين ليه
وربنا بيقول لك كده هتركب الاسانسير اللي طالع هريحك هتركب الاسانسير اللي نازل هتبقى عامل زي الوحش اللي بيجري وكل اللي حواليك في الاسانسير وحوش. يعني انت متهيأ لك ان الواد الوزيم والواد اللزيز اللزيز
مين يا ابني؟ اللزيز ده ساعة الجد هتعرف ان هو لزيز ولا حاجة. ممكن يبيعك ولو ما بعكش هو غلبان زيه زيك. انتم الاتنين محتاجين طوقنا جاي ينقزكم. لانك في المكان الغلط
الشيخ الشعراوي كان زمان له كلمة كده يقول لك لو واحد عرضوا عليه ان هو فيه ملكة جمال العالم في اوضة ويدخل ويقع معه في الزنا. بس الاوضة اللي بعدها اوضة فرن مولعة فرن
هيدخل بعد الزنا ده في الفرن ده. يرضى! مش ممكن حد يرضى. اهو بالزبط كده انا راكب الاسانسير اللي كله بحري وجميل بقى ومناظر جميلة علاقات جميلة يا عم ويا عم كبر وسيبك يا عم وما تشيلش اي حاجة بس الاسانسير ده نازل نار. الاسانسير ده نازل ولعة تحت انت نازل فين؟ يعني
الاسانسيرات بتاعة الدنيا ما بتقع والعياز بالله بتقطع البني ادمين. بتخليهم اشلاء. الاسانسير ده نهايته مصيبة. والعياذ بالله. فانت نازل فين؟ اسانسير اللي طالع اول الحاجة الاسر الدنيوية للطاعة. يعني ايه الاسر الدنيوي للطاعة؟ يعني ربنا هيديك في الدنيا سواب طاعتك. قبل الاخرة. يعني ربنا سبحانه وتعالى بيقول وليستعفف الذين
لا يجدون نكاحا شاب عنده خمسة وعشرين سنة. ولا ابوه جاب له شقة وبنى وعمل شركة وعامل له وظيفة فيها الواد ده مش مرتاح ما عهوش فلوس لا يا دون نكاح ما اعرفش اجوز ولا اعرف اتأدب. فربنا بيقول لي ده استعفف عن بنات الناس. اتق الله. اتق الله ما تنطش من شبابيك الفيس وشبابيك
الواتس وشبابيك اتقي الله في بنات الناس. تعفف عن بنات الناس. طب هتديني ايه يا رب لما اتعفف عن بنات الناس؟ ربنا بيقول له تعفف عن الحرام. لانك لسة ما
امكانية لها. زي دلوقتي الشاب بالظبط انا باحبها. انا انا عيني جات في عينيها وانا في اول محاضرة في سنة اولى كلية. ففضلت انا وهي في اربع سنين نحب في بعض. انت حبيبي انت يعني يعني انت معك فلوس يا ابني تجيب لها شقة! شقة مين يا عم! هو لا ايجار حتى. انت يا ابني معك فلوس تجيب فرح تعمل فرح
والله ما معي ولا انا سالف فلوس الميكروباص اللي انا رايح من الجامعة. طب يا ابني انت معك فلوس تدخل تجيب لها شبكة شبكة مين يا مولانا انت فاهمني غلط خالص. طب يا ابني انت بتلعب
انت بتلعب يا ابني انت عامل زي واحد قال لك ايه ده امريكا دي جميلة اوي. امريكا الدنيا اتفرجت فيلم عن امريكا ما حصلش. فوقف بقى على آآ آآ على نهاية افريقيا من المحيط الاطلنطي. يقول لك انا هاروح امريكا. هتروح
امريكا ازاي ؟ المركب دهو. المركب ده انا باصطاد به اتنين كيلو بلطي ولا حاجة بمحبة اصطاد. انا رايح بقى يا ابني المركب ده ما تروحش فيه امريكا. انت مجنون
يا ابني هتموت هتموت. لا لا لأ المركب ده انا رايح به امريكا. تخيل بقى اما تلتميت ربعميت الف شاب في مصر مصممين يروحوا امريكا بالمركب ده. اهو دول علاقات
الحب بتاعة الجامعة. علاقات الحب الساخنة. يا ابني انت لا معك امكانيات تتجوز ولا المقالات بتاعتها ايه. المقالات بتاعتها يا بيقتلوك ها في الاخر ما هو ما فيش ما هو هيتجنن يا ابني انت انت اصلا داخل في سكة انت لا تملك في اي شيء. في الاخر هتتحول لمجنون والعياز بالله يا في الاخر
اخر اه اه بيضرب عن الجواز لان اتقدم لها طبعا واحد جهز خدها في خمس دقايق وعمل الاستبنة قاعد عاش حياته كلها محطة والله ما انا متجوز بقى. حبيبتي راحت مني وياما شفنا الكلام ده وانتم عارفين ان الكلام ده هو اللي بيحصل
يا اما بيجي له اكتئاب حاد وممكن ينتحر. يا مي بتنتحر وفي الاخر يقول لك يا عيني لا كانت بتسند على الحيطة فوق السطح متوقعة ميتة هيقولوا ايه قدام الناس؟ يا اما وفي الاخر انتحرية بتنتحر يا اما بعد الجواز ما بيطقش مراته لا لا لا قعد يقارنها بقى
الهانم اللي كانت بتنزل له الجامعة ولا بتقابله في المعاد وهي على سنجة عشرة بيقارن واحدة معها تلات اربع عيال. وبتغسل وبتطبخ وبتكنس وبتطفح الدم بواحدة كانت ما بيشوفهاش غير في الوقت بتاع الهوانم بتاعتها. وطلاق هي تطلق هو هيطلق. يا اما يرجعوا لبعض بعد ما
اتجوز اتجوزت واحد وهو اتجوز واحدة وخيانة زوجية مصايب يا ابني كل هي سكة ضلمة ما تسألش بقى اللي ركب المركب الصغير ده ومصمم يروح امريكا عبر المحيط الاطلنطي هيحصل له ايه؟ كل المصايب اللي تتخيلها واللي لا تتخيلها تحصل له
طب انت داخل في ربنا بيقول ولا استعفت. ده لمصلحتك هو ربنا خسران بحاجة. مصلحتك انت واللي يستعفف الزين لا يجدون نكاحا. ما تدخلش من طريق غلط ما تقضيش شهوتك بطريق غلط. ما تقضيش احتياجك النفسي لواحدة تحبها وتحبك بسكة غلط. آآ حتى يغنيهم الله
يعني ايه حتى يغنيهم الله؟ يعني عايز ربنا يغنيك اتعفف عن بنات الناس. الله! يعني انا يعني ربنا وعدك بالغنى لو انت بقيت راجل عفيف عن بنات الناس. عرفت بقى الفقر اللي الشباب فيه ليه ؟ لان ما عدش فيه عفاف اصلا
آآ عرفت الضنك اللي الشباب عايشين فيه ليه ؟ عشان ما فيش عفاف. عشان كده النبي عليه الصلاة والسلام كان بيقول اللهم اني اسألك الهدى والتقى والعفاف والغنى ليه الغنى بعد العفاف؟ لان العفاف سبب للغنى
ربنا سبحانه وتعالى بيقول ولو ان اهل القرى امنوا واتقوا لفتحنا عليهم بركات. يا سيدي يا سيدي ولو ان اهل القرى الى ايدي انا التزمت بسببها وانا طالب في اولى كلية. التزمت بسببها بفضل منة الله الى الان تبت بسبب الاية دي. اما سمعتها في حياتي اول مرة. اية والله بس
ركز معها. هتحس ان اللي بيعصي ربنا ده مجنون اصلا ولو ان اهل القرى امنوا واتقوا لفتحنا فتحنا ما هي متقفلة بالضمة والمفتاح هافتحها لك انت بقى. لفتحنا عليهم بركات بركات يعني خير بارك
ها بركة الماية الماية باركة. البركة ان الخير يبرك. الخير ما بيروحش. الخير ما بيمشيش من عندك. الخير لازق فيك كداهو لفتحنا عليهم بركات من السماء والارض. ربنا بيوعدك. اللي مصدق وعد ربنا زي ما ربنا وعد كده في الاسر اللي احنا قلناه ان وجدتني ان طلبتني وجدتني
انت عارفين اللي راح آآ بيحلق عند حلاق فالحلاق آآ آآ بيتكلم معه فيقول له يا عم انتم مصدقين ان فيه ربنا! ربنا قال له ليه انت مش مصدق ان فيه ربنا؟ قال له لأ مش مصدق. قال له ليه ؟ قال له اما في ربنا. فلان فقير ليه ؟ وفلان ضايع ليه ؟ وفلانة اتلطمت آآ ليه ؟ وفلان آآ
ابنه مات ليه؟ وفلان قال له فين ربنا؟ لما كل المصايب دي بتحصل فقال له خلاص ماشي وبعد كده جا له مرة تانية قالوا يا اخي آآ العيال آآ العيال اللي عاملين شعرهم حاجات غريبة في الشارع ديت. منظر شعرهم وحش اوي
قل له يا عم هم اللي عاملين كده في نفسهم. قالوا هم اللي عاملين كده في نفسهم ازاي ؟ قال له ما هو احنا موجودين اهو. ما انا حلاق وموجود اهو هو اللي مش راضي ييجي. فهو اللي ماشي شعره بايز
قال له برضو ربنا موجود. هم اللي مش راضيين يروحوا له هو برضه انت بتقول لي هو عنده مشكلة ليه ؟ ما تروح لربنا. ما هو ربنا سبحانه وتعالى بيقول لك تعال طب مش جاي. طب تعال مش جاي. طب
اعمل لك مشكلة عشان تيجي. يعني تعال على رجلك يا تيجي على وشك. المهم تيجي. لان هتبقى مصيبة لو انت مت وانت ما جتش لربنا. سبحانه وتعالى. الله يرزقنا حسن الخاتمة
ولو ان اهل القرى امنوا واتقوا لفتحنا عليهم بركات من السماء والارض. آآ آآ ده الاسانسير اللي طالع الاسانسير اللي طالع كل خير في الدنيا كله خير في في كله خير كفاية حسن الخاتمة
كفاية بصوا يا جماعة فيه قاعدة كده اسمها عيش صح تموت صح. عايز موتة حلوة عيش عيشة حلوة. ما فيش حاجة اسمها انا اعيش عيشة غلط واموت ما كنت تقعد في الاستقبال في المستشفى ودخلت واحدة عندها حوالي خمسة واربعين سنة. وفجأة متوقعة من طولها وهي في الغيبوبة والله غيبوبة خلاص
واحد في غيبوبة. والله قدام عيني قامت وقالت اشهد ان لا اله الا الله. واشهد ان محمدا رسول الله. وقامت واقعة ميتة. قدام عيني. ده لا موقف قاري عليه. مين اللي صحاها
دي المفروض من غيبوبة الموت. خلاص. مين اللي صحاها؟ دي واحدة عايشة صح ماتت صح انت العيشة الصاعقة كان عندنا واحدة في المنصورة تقريبا كانت شارع محمد فتحي كان ست كبيرة كده وكان لها كلمة دايما تقول لك لو ناداك سيدك سب اللي في ايدك
فالست دي مهما كان عن اول ما الاذان يدن لازم تسيب اي حاجة في ايدها وتصلي. فكانت بتعمل محشي اللحزة اللي ماتت فيها. فكان بقى لها كزا محشيها اقفل الحلة وتحطها على النار. وعمالة تصلي لها بقى في نص ساعة الضهر بسنن وبكده. الادان ادان وهي لسة ما قفلتش. آآ طب قفليها في تلات دقايق وروحي صلي
والنص ساعات استفدتيها ان الاكل يستوى. قالت لأ لو ناداك سيدك سب اللي في ايدك. وهي ساجدة في الصلاة دي ماتت اللي عايز صحة يموت صح اللي عايشة صح كان فيه داعية في الكويت هو انا اعتقد ان هو زمانه مات يعني لان هو من حوالي عشر سنين كان داخل على التسعين
آآ وكان مشهور جدا في ما عرفش عاش ولا مات بس هو من عشر سنين لما يعني كانت القصة ديت آآ آآ في حياته يعني يعني ايه آآ ما اعرفش بعد كده
اخباره ايه يعني؟ آآ الداعية ده راح امريكا يدعو الى الله. فسمع ان فيه بيت دعارة في شقة معينة يعني. يعني فطلع يخبط عليهم فبيخبط خبط فطلع شاب من الشباب يعني فاكره بقى زبون ولا حاجة. فقال له ربنا والمسجد والصلاة والبتاع. قام الواد قام تافه في وشه. فتف في وشه فصاحبنا بقى له الداعية ده
قام ماسح التفة ده وايه ودعى للشاب بالهداية وقام نازل وخلاص. الحمد لله بقى ايه ان انا حصل لي اللي حصل للنبي عليه الصلاة والسلام. ان انا الدعوة زي ما النبي عليه الصلاة والسلام كده ايه ؟ استحمل آآ ان حد ييجي يتجرأ عليك ويهينك عشان الدعوة الى الله. وانت مش عايز حاجة غير نفعه في الاخرة وفي الدنيا. الشاب
لنفسه انا ايه اللي عملته ده ؟ قام جري وراه على السلم طب خدني معك. طب خدني معك المسجد. الشاب ده نزل معه السلم. الشاب ده قبل ما يخرج من باب العمارة وقع مات. قبل ما يخرج من باب العمارة
الواد ده كان لسانه دقيقة ويموت. كده كده. الواد ده كان هيموت جوة شقة الزنا الواد ده كان هيموت انا فيه واحد صاحبي آآ في رمضان خرج من الجامع آآ وقف شباب ما بيصلوش. قال لهم تعالوا ادخلوا بالليل بقى في رمضان. تعالوا ادخلوا صلوا في
جامع واحد وقف اصحابه ركبوا وكبروا وطنشوا واحد وقف يقول له يعني عايز يعني ايه انت عايز ايه انت ايه ؟ اصحابه دخلوا شدوه العربية قبل ما تخلص شارع عباس العقاد دخلت في عمود نور وولعت. وكلهم ماتوا. كلهم اتفحموا جوة العربية. الواد آآ صاحبي اللي كان واقف موقفهم ده كان اسمه كريم
الولد اللي واقف ما بين اصحابه التلاتة وما بين صاحبي ده كان لسانه دقيقة ويموت هي دي اولى لك فاولى. نهايتك قربت انت ما تعتقدش ان عقد العمل لسة فيه سنين. انت ممكن تكون خلاص. ورقة الامتحان هتتشد اصلا. انت مين اللي قال لك ان انها لسة كتير بالمنزر دا واحد دا
آآ في الكلية بتاعته بيقول لي كان في واحد على طول حاطط السماعات في ودانه وقعد يسمع اغاني على طول. فبيقول جيت يوم الخميس آآ قلت انا عايز اكلمه عن ربنا
بقى وعايز ادعوه بيقول قلت طب خلاص يوم السبت بقى ما نتقابل يوم السبت التاني. بيقول جيت يوم السبت لقيته مات. فانت ما انتاش عارف انت يعني انت انت قربت ولا ما قربتش ولا
انت لازم تتعامل بالكلمة بتاعة يا ابن ادم خلقتك للعبادة فلا تلعب انت مش جاي هنا تلعب طب انا جاي العب بقى وبعد كده عقد العمل بتاع الخليج خلص ورجعت بلدي وابويا مستنيني فين يا ابني الفلوس عامل عملية وبنتي مستنيني فين
الفلوس يا بابا بتاعة جهازي. والا خطيبي هيسيبني وهيروح يشوف واحدة تانية. والولا مستنيني. فين الفلوس يابا بتاعة اه في دور السانوية العامة. وعيالي مستنييني فين يابا البيت اللي قلت هتبنيه لنا عشان ما ما نتشردش وما نتلطمش. والناس كلها مستنياني وفي الاخر ما عملش حاجة يا عيال. انا ضيعت اهو. انا كنت بلعب كورة يا عيال. انت
هتقول للملايكة والله انا كنت بلعب ما كنتش آآ اصل الدنيا كانت حلوة قوي بصراحة. الدنيا كانت جميلة فانا اتشغلت في الدنيا وانشغلت في لقمة لحد امتى يا جماعة لحد امتى ؟ احنا عايزين نفوق فعلا انت يا تركب في داهية تركب في داهية! طب انا لو ركبت في الاسانسير اللي طالع عارفين واحد ركب طيارة! فلما ركب الطيارة نام
صحي والطيارة بتنزل على الارض راحت دولة تانية اصلا خالص. فقال لهم يا جماعة الطيارة ازاي وصلتني؟ ده انا كنت نايم. ما هو انت نايم بس انت راكب طيارة. اهو بس دي الصحبة الصالحة
الصحبة الصالحة انت لما بتركب في طيارة الصحبة الصالحة او في اسانسير الصحبة الصالحة انت ممكن تبقى كسلاتي اصلا ممكن تبقى يعني ما انتاش نشيط اوي بس انت طاير الصحبة الصالحة مخلية العبادة سهلة عليك اصلا. مسهلة لك الدنيا. في حين ان التاني ده يعني يعني طالع عينه يا عيني
طالع عينه. يعني اللي راكب يعني التاني ده متبهدل اخر بهدلة الاسانسير اللي نازل نازل فين ؟ ما هو برضو الاسر الدنيوي للمعصية. ما هي نفس القصة. الصحابي اللي راح للنبي اللي ايام النبي عليه الصلاة والسلام نزل
السوق وهو نازل السوق يبيع ويشتري يعني فلقى واحدة كانت بغي في الجاهلية. يعني الست دي كانت في الجاهلية واحدة ماشيها شمال. يعني يعني عادي الدنيا معه دنيا واسعة اوي يعني لا ترد ادا لابس. لقاها بقى يعني بدأ يهزر بقى وكف بكف بقى ولا يضربها على كتفها. ففوجئ بشخصية
ببني ادم تاني خالص. فوجئ واحدة شريفة بتبص له بتبرى له. بتقول له ما! ايدك جنبك. ان الله قد اتى بالاسلام. احنا خلاص مسلمين الحمد لله كانت ايام جاهلية. ما كناش عارفين حرام من حلال. خلاص ربنا هدانا. حط ايدك جنبك
فهو اتجهز كده انت انت هو انت بجد ازاي ده حصل وامتى بقيتي كده اصلا الدين بيغير التدين بيغير بيخليك بني ادم تاني بقيت راجل وفاهم مصلحتك وشهم وبيت. بقيت بني ادم تاني انت دايما بيصنعك. صناعة تانية خالص. فانت ممكن الوقت تبقى داخل على اصحابك وتضحكوا مع بعض اوي
اول ما تدوم ضهرك وتمشي يتكلموا عليك. لأ الوقت ما عدش فيه حد بيتكلم عليك. دلوقتي بقت علاقة تانية. وحياة تانية ففضل ماشي يعني اداها ضهره ومشي كل شوية يقوم بص لها كده
هو انت! مش ممكن! وبعد كده يقوم مكمل تاني! وبعد كده يقوم باصص له! هو انت! ويقوم مكمل تاني! وبعد كده باصص لها ها! بالتأكيد حصلت لنا كلنا! تيجي بقى تبص وراك
وتيجي تبص قدامك تلاقي ايه؟ تراخ. راسك في حيطة ولا في عمود نور ولا حاجة. راسه خبطت في حيطة. راسه اتفتحت الدم اللي نازل ده لا لا شاف حد بقى يشيل له الدم ولا جري على رسول الله صلى الله عليه وسلم. حس ان فيه رسالة من ربنا. حس ان فيه حاجة غريبة. انت الوقتي لو
حاجة غريبة حصلت لك هتجري على مين ؟ مين الصحبة اللي عندك تجري عليها؟ من الصالحين اللي في حياتك تجري عليهم انت مين مين اللي بتجري عليه ومين اللي هيجري عليك
حديس الصحبة الصالحة يوم القيامة ومعديين من على الصراط. وهم معديين من على الصراط واحد منهم وقع في النار. والباقي كملوا. فاول ما كملوا الجنة قدامهم. فيقولوا يا رب كيف ننعم واخواننا في النار؟ يا رب اتنعم في الجنة ازاي وصاحبي؟ صاحبي اللي كان معه في المسجد بيصلي معي وكان معي في تحفيظ القرآن. وكان معي يا رب بنحضر دروس
مع بعض يا رب صاحبي في النار اتمتع التعب ازاي في الجنة. يا رب اخواننا كانوا يصلون معنا ويصومون معنا ويعملون معنا. فربنا بتقول ايه ؟ فربنا ساعتها يقول لهم يحرم اجسادهم على النار يقول لهم ادخلوا النار طلعوا صحابكم. شف واحد في النار واصحابه فاكرينه في جهنم مش
في واحد في ازمة مش واحد في زنقة في الدنيا وصاحب عيال رجالة بجد ده مرجلة يوم الدين الشهامة اللي بحق وحقيقي. بيدخلوا النار يطلعوا صاحبهم فربنا ربنا يقول لهم اخرجوا من النار من كان في قلبي مثقال دينار من ايمان
يعني في قلبه شوية ايمان كده. اه مثقال دينار من ايمان. فالرسول عليه الصلاة والسلام يقول فيخرجون من ايه؟ ها؟ فيخرجون من؟ عرفوا مين اللي هيعرف البني ادم ساعتها؟ مش عايز اقول لك مين اللي هيعرفك ان شاء الله ربنا ينجينا من النار يا رب ويجرنا من النار ويجعلنا من اهل الفردوس الاعلى بغير حساب ولا صدقة عذاب
اللي وقع في الزنقة ساعتها مين اللي هيعرفه فيخرجون من عرفوا مش داخلين بننقز الجماعة من النار لأ بيخرج صاحبه اللي كان بيحضر معه في في بيئة الدين وبيئة الايمان ولكن عنده بقى حاجة في السر ولا وقع في مصيبة ولا حاجة في النص يعني ما فيش حد يسلم يعني
الا من تاب الله عليه فوقع بسبب الحاجة اللي اللي ما حدش كان واخد باله منها دي. في وسط الاعمال الصالحة. مين اللي فكر مين اللي عارفك ساعة الزنقة فيخرجوا من النار فربنا يقول لهم بقى اخرجوا من النار ارجعوا تاني بقى. اخرجوا من النار من كان في قلبه مسقال نصف دينار من ايمان. نصف دينار يعني حد بقى مش رجليه في النار
بس ده حد اتغمز في النار جامد. يخرجوا بالرسول يقول نفس الكلمة فيخرجون من عرفوا. بس ما عرفكش انت تخيل انت مسلا رايح في الجيش بقى وهياخدوه الجيش ولا مش هياخدوه الجيش. وواحد قام مقابل واحد صاحبه زابط. الله يكرمك. الله ينجيك يا جدع. قل لهم يخرجوني من هنا الواسطة هنا بقى
حاجة هتتنجد من مشكلة كبيرة جدا في حياتك. تخيل بقى الواسطة الوحيدة اللي لها قيمة يوم القيامة هو الصحبة الصالحة اه ده انا كنت في الدنيا بيدخل علي يقول لي ما تيجي نصلي يا فلان. اقول له فلان مين؟ ده انا اسمي جرجس. والتاني يا عم ده انا اسمي يا عم اخلع ولو واحد منهم نطق وسأله
سؤال يا عم آآ سبه يمشي بقى سيبه يكدب الكلمتين ويسيبنا ويمشي. الوقتي بقى هو فين ؟ حبيبي. حبيبي بعد ايه الم نكن ينادونه ما لم نكن معكم؟ قالوا بلى. ولكنكم فتنتم انفسكم. انت اللي ضيعت نفسك
ايوة ما انت كان عندك فرصة ان احنا نكمل مع بعض للنهاية انت اللي ضيعت نفسك. ارجعوا ورائكم فالتمسوا نورا. يعني ايه ارجعوا ورائكم؟ هم فاكرين ارجعوا وراكم؟ ارجعوا خطوتين فيه نور ورا. ارجعوا
وراءكم يعني ارجعوا الدنيا. هي الدنيا دي اللي كان بييجي فيها النور. فيخرجون من عرفوا. فالصحابي جري على النبي عليه الصلاة والسلام. حكى له القصة. النبي عليه الصلاة والسلام قال
وانت عبد اراد الله بك خيرا. انت ربنا البطحة دي فتحة الراس بتاعة الدنيا ارحم من فتحة الراس بتاعة الاخرة. انت عبد اراد الله الله بك خيرا ان ربنا عرفك عقوبة الزنوب في الدنيا عشان ترجع وتفوق. ما فيش طريق احسن من طريق ربنا مش عايز اطول عليكم. آآ آآ اللقاء ده كله
يا جماعة هو مقصده كلمة واحدة. اختيار والله انت ما محتاج عشان تنجح في حياتك. غير انك تجاوب على سؤال واحد. غير انك تاخد قرار واحد. هتركب في الاسانسير ده ولا هتركب في الاسانسير ده ؟ ركبت في الاسانسير الغلط لا تلومن الا نفسك. ما ترجعش يوم القيامة تعض على ايدك
ما ترجعش على الصراط تعض على ايدك. ما ترجعش في اول ليلة في القبر تعض على ايدك. ما ترجعش في الدنيا وابتلاءات الدنيا وتلاقي نفسك في ابتلاء. واحد يقول لك ما تقول يا رب تقول
قل لي هو انا عملت حاجة لربنا عشان اقول يا رب! رغم ان ساعتها اقول يا رب وهتلاقي ربنا معك. انما هتلاقي نفسك مكسوف من نفسك. هترجع تزعل ليه؟ اركب الاسانسير اللي طالع
اركب وسط الصحبة الصالحة امسك فيه ومكلبش فيهم دول نجاتك دنيا واخرة. الرسول عليه الصلاة والسلام يقول يحشر المرء مع من احب. يعني ان انا بحب الصالحين بس وانا مش
اعمل اعمالهم الاقي نفسي معهم يوم القيامة. صفقة ما حصلتش. صفقة انك تدور على الناس الصالحة. وتدور على الصحبة الصالحة. وتدور على الناس الكويسة وتصاحبها وتبعد عن اللي هيوديك في داهية المرء على دين خليله. خليله قلت لك يعني ايه خليله
انتيمو لأ مش صاحبه. ما هو صاحبي ده ممكن هاي اند باي. لأ خليله يعني ايه ؟ انتيمو اللي تخلى لحياتك. اللي دخل في دمك في دمه. اللي ينفع يفوت عليك الساعة اتنين بالليل ويتصل بك الساعة تلاتة الفجر. ينزلك من بيتك ده خليله
انت نجاحك وفشلك بسبب اقرب خمسة لك في الدنيا. والله العظيم سعادتك وتعاستك بسبب اقرب خمسة لك في الدنيا اللي موديك في داهية اقرب خمسة لك او اللي مطلعك السما اقرب خمسة لك. الرسول جابها لك من الاخر على دين خليله. طب ده المرء يا رسول الله ده انا عندي مروءة
هيجيبوك الارض. والله لو انت جريندايزر هيجيبوك في صاحبك يا يرفعك يا يضيعك. فلينظر فلينظر يعني شغل معمل التحاليل اللي في دماغك افتح معمل تحاليل هنا. ده ينفع ولا ما ينفعش؟ ده هيقربني من ربنا ولا يبعدني! ده هيخليني اشوف مصلحتي ولا هيتوهني بعيد عن مصلحتي! ده هيخليني احب مراتي ولا يقعد
اتريق على مراته لحد ما يخليني انا كمان اقعد اضرب في مراتي واقعد ازل في مراتي وفاكر ان انا الواد الجدع عشان اروح اتفشخر قدامهم بالليل ان انا زي زيهم
مدوق مرات الولا فلينظر فكر ممكن صاحبك فلينظر احدكم من يخالل آآ آآ كلنا لازم نركب الاسانسير اللي طالع طبعا بازن الله سبحانه وتعالى يا جماعة لان ده وصية حبيب الله محمد عليه الصلاة
والسلام. آآ وهو ده الصح وما فيش اي بديل عندنا في الدنيا. آآ انا عايزك زي ما باقول لك كده في الاخر تاني. تخيل كده ان المية آآ المية الشاب اللي معنا الوقتي دول ميت بنت زي القمر. مية ملكة من ملكات جمال العالم. بالله عليك هتروح وهتمشي عادي كده
ها مش ممكن اه اه هتشوف بقى عم الشيخ محمود عكاشة تقول له انا عايز اتصور معك اه تعال يا دكتور حازم انا باخد معك سيلفي بقول لك جمبك ملكة جمال العالم. يا عم والله يا عم الشيخ نورتنا. هيبقى خد بالك من مخرج البلد كده واعرف طريقك بقى وانت خارج اصل انا
انا هنا ورايا بس شوية آآ مهام كده لسة. فانت انت حواليك ناس طيبة وناس بتحب ربنا حواليك ناس صالحة آآ كنا عايزين الرجالة دول يقعدوا ورا شوية يا مولانا آآ شف بقى آآ يعني نعمل ايه الله يوفقكم الله يبارك في مستقبلكم الله الله يسعد قلوبكم دنيا
الله يرزقكم الصحبة الصالحة الطيبة المباركة. الله يوسع ارزاقهم يا رب. الله سبحانه وتعالى يبارك في مستقبلكم ويبارك في شبابكم. الله سبحانه يهدي قلوبكم. الله يتوب علينا جميعا. اللهم اهدنا وسددنا. اللهم تب علينا توبة ترضى بها عنا. اللهم تب علينا توبة ترضيك. اللهم تب علينا
توبة نصوحة. اللهم تب علينا توبة لا نرد على اعقابنا بعدها ابدا. اللهم انا نستغفرك من كل ذنب عصيناك به ونستغفرك من كل صلاة ضيعناها ونستغفرك من كل اذان سمعته اذننا ولم نلبي ونستغفرك
من كل ذنب تبنى اليك منه ثم عدنا فيه. ونستغفرك من كل امر فعلناه نظنه حلال وهو عندك حرام. يا من تبسط يدك بالليل ليتوب مسيء النهار. تب علينا يا ربنا من ذنوب الليل والنهار. اللهم اغفر لنا وتب علينا انك انت التواب الرحيم. سبحانك اللهم وبحمدك. اشهد ان
لا اله الا انت استغفرك واتوب اليك